
Lehen aldiz zerbait ari zara ikusten, lehen aldiz zerbait ari zaizu gertatzen, eta hala 
ere, ez dela lehen aldia iruditzen zaizu, irudipen hori daukazu, "dejd vu" (ikusia jada, 
frantsesez) sentsazioa duzu. Sentsazio hori zergatik sortzen da, eta nola? 

Bi eratara egiten du Ian oroimenak. Batzuetan berehala 
gertatzen ari denaz edo ikusi dugun horretaz jabetzen gara, 
lehendik jakinda noiz gertatu zaigun edo noiz ikusi dugun. 
Horrelakoetan esaten da "berreskuratze" ahalmena oroimenak 
duela. Baina egoera edo pertsona ezaguna egiten zaigu 
beste batzuetan, baina ez gara gauza gehiago zehazteko, nahiz eta ziur egon zehazteko 
elementuak ditugula. Horixe da "dejd vu" sentsazioa. Noizbait 10 pertsonatik 6k edo 7k 
"dejd vu" irudipen hori izan du , 15-25 urte tarte horretan batez ere. 

Gertatzen zaiguna, ditugun pasadizoak, gure eskarmentua... bildua gelditzen da 
memorian, biltegi horretan. Baina biltzen da batzuetan elementu solte gisara, hala moduz 
alegia, eta horregatik da oso zaila gertaera berriekin elementu horiek lotzea. 

Burutik ondo dagoen jendeari gertatzen zaio ere, noizbehinka, baina inolako 
maiztasun jakinik gabe, eta kaltegarria ez da. Hala ere, hainbat patologiatan ere "dejd 
vu" hau ageri da, lobulu tenporalaren epilepsia (LTE) izenekoan, adibidez. Beste 
batzuetan, gertaera kronikoa izaten da. Pertsona hauentzat gaixotasuna da: depresioa 
dute, abailduta bizi dira, uste dutelako lehen ere gertatu zaiela gertatzen zaien ia oro, eta 
ezin eraman dute irudipen hori. 

Kontrako fenomenoa gertatzen da ere batzuetan: "jamais vu" deritzona. Norbaitek, 
ohetik jaikitzean, ondokoa ez du ezagutzen, nahiz bikotekidea duen. Edo aspalditik 
ezagutzen duen hitz baten adiera egiten zaio ezezaguna guztiz. 

'Deja vu" 




Lehen aldiz ari zara zerbait ikusten, lehen aldiz ari zaizu zerbait gertatzen, eta hala 
ere, iruditzen zaizu ez dela lehen aldia, irudipen hori daukazu, "deja vu" (ikusia jada, 
frantsesez) sentsazioa duzu. Zergatik sortzen da entsazio hori, eta nola? 

Oroimenak bi eratara egiten du Ian. Batzuetan berehala 
jabetzen gara gertatzen ari denaz edo ikusi dugun horretaz, 
lehendik noiz gertatu zaigun edo noiz ikusi dugun jakinda. 
Horrelakoetan esaten da oroimenak "berreskuratze" 

ahalmena duela. Baina beste batzuetan egoera edo pertsona 
ezaguna egiten zaigu, baina ez gara gehiago zehazteko gauza, nahiz eta zehazteko 
elementuak ditugula ziur egon. Horixe da "deja vu" sentsazioa. 10 pertsonatik 6k edo 7k 
"deja vu" irudipen hori izan du noizbait, 15-25 urte tarte horretan batez ere. 

Gertatzen zaiguna, ditugun pasadizoak, gure eskarmentua... memorian gelditzen da 
bildua, biltegi horretan. Baina batzuetan elementu solte gisara biltzen da, hala moduz 
alegia, eta horregatik oso zaila da elementu horiek gertaera berriekin lotzea. 

Burutik ondo dagoen jendeari ere gertatzen zaio, noizbehinka, baina inolako 
maiztasun jakinik gabe, eta ez da kaltegarria. Hala ere, hainbat patologiatan ere ageri 
da "deja vu" hau, lobulu tenporalaren epilepsia (LTE) izenekoan, adibidez. Beste 
batzuetan, gertaera kronikoa izaten da. Pertsona hauentzat gaixotasuna da: depresioa 
dute, abailduta bizi dira, gertatzen zaien ia oro lehen ere gertatu zaiela uste dutelako, eta 
ezin eraman dute irudipen hori. 

Kontrako fenomenoa ere gertatzen da batzuetan: "jamais vu" deritzona. Norbaitek, 
ohetik jaikitzean, ez du ondokoa ezagutzen, nahiz bikotekidea duen. Edo aspalditik 
ezagutzen duen hitz baten adiera guztiz ezezaguna egiten zaio. 

